2015. március 14-én "Heroes" című dallal megnyerte a "2015-ös Melodifestivalen"-t, így ő képviselte Svédországot a 60. Eurovíziós Dalfesztiválon, Bécsben. A dalfesztiválon először május 21-én, a második elődöntőben lépett színpadra. Produkciójával első helyen jutott tovább a két nappal később megrendezett döntőbe, amit 365 ponttal megnyert. Ezzel a "Heroes" lett a harmadik legmagasabb pontszámot elérő dal az Eurovíziós Dalfesztiválok történetében.